Diari Oficial de la Generalitat Valenciana


Sumari del DOGV 9464, del 07-11-2022 (2022/10633)

RESOLUCIÓ número 2022-RRHH-1215-jJUR, de data 31 d'octubre de 2022, del president del Consorci Hospital Provincial de Castelló (CHPCS), per la qual es dona publicitat a la resolució del procés del Consell de Govern pel qual es disposa el nomenament de la directora econòmica del CHPCS pel sistema de lliure designació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9464

Data del DOGV
:   07-11-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/10691


Data del document
:   31-10-2022

Organisme emissor
:   Consorci Hospitalari Provincial de Castelló

Tipus de document
:   Resolució

Anàlisi jurídica

RESOLUCIÓ número 2022-RRHH-1215-jJUR, de data 31 d'octubre de 2022, del president del Consorci Hospital Provincial de Castelló (CHPCS), per la qual es dona publicitat a la resolució del procés del Consell de Govern pel qual es disposa el nomenament de la directora econòmica del CHPCS pel sistema de lliure designació. [2022/10420]  
Per la Resolució número 2829-EUUZ-8500-TEG, de data 28 de setembre de 2022, de la Presidència del Consorci Hospitalari Provincial de Castelló (CHPCS), s'aproven les bases i la convocatòria per a la provisió del lloc directiu de director econòmic o directora econòmica del Consorci Hospitalari Provincial de Castelló, pel procediment de lliure designació, convocatòria publicada en DOGV núm. 9436, de 30 de setembre de 2022.  
Segons el que es disposa en la base 7 d'aquesta resolució, la persona aspirant seleccionada serà nomenada mitjançant resolució del Consell de Govern del Consorci Hospitalari Provincial de Castelló, que serà publicada en el Diari Oficial de la Generalitat Valenciana.  
Els Estatuts del CHPCS, publicats per la Resolució de 22 d'abril de 2013, del director gerent del CHPCS, DOGV 7098, 28.08.2013, estableixen en el seu article 13.d, entre les funcions del Consell de Govern, la del nomenament i cessament del director gerent i directius de lliure designació, i en l'article 24.2 s'indica que els llocs directius de lliure designació seran designats i cessats lliurement pel Consell de Govern, oït el director gerent, i estableix en l'apartat 3 d'aquest mateix article que aquestes designacions ho seran amb el compliment previ dels tràmits que s'establisquen i hauran de recaure en les persones que reunisquen els requisits assenyalats en els respectius estatuts o normes de funcionament intern i acrediten qualificació professional per a l'acompliment de les funcions corresponents.  
A aquest efecte, la plantilla orgànica del CHPCS estableix com a sistema de provisió dels llocs directius la lliure designació amb la finalitat que, en tot cas, quede garantida la publicitat, la igualtat, el mèrit i la capacitat de les persones candidates que es presenten.  
  
En relació amb els requisits, capacitat, que havien de reunir les persones participants, segons la convocatòria, es constata pel Consell de Govern que la persona designada els reuneix, i així la titulació universitària corresponent al grup de classificació professional A1 segons el que es disposa en la plantilla del Consorci, i la condició de ser empleat/ada públic/a amb caràcter laboral fix, o funcionari/ària de carrera, o estatutari/ària fix/a, i ocupa plaça en el Consorci Hospitalari Provincial de Castelló o en qualsevol de les administracions participants en aquest.  
  
En relació amb els seus mèrits, segons documentació que aporta, es consideren suficients i adequats per al correcte acompliment del lloc per al qual se'l nomena tenint en compte el perfil professional, formació curricular, trajectòria i experiència professional acreditades, resolent-se la major aptitud i idoneïtat professional per a l'ocupació del lloc de direcció econòmica.  
En compliment del que es disposa en els Estatuts del CHPCS amb vista al nomenament de càrrecs directius pel sistema de lliure designació, analitzat el currículum professional de les persones aspirants, oïda la persona titular de la Direcció Gerència, el Consell de Govern del CHPCS reunit en data 28 d'octubre 2022, en les seues deliberacions, per unanimitat, acorda el nomenament d'Inmaculada Tena Díaz, DNI \*\*\*\*823H, en el lloc 992 de director/a econòmic/a del CHPCS.  
  
De conformitat amb el que es disposa en les bases de la convocatòria, es resol per aquesta presidència la publicació en el Diari Oficial de la Generalitat Valenciana.  
La presa de possessió es produirà amb efectes de l'endemà de la publicació de la present resolució en el Diari Oficial de la Generalitat Valenciana.  
Per la Direcció Gerència es formalitzaran els actes oportuns per a l'eficàcia material del contingut de l'acord del Consell de Govern del CHPCS.  
  
La present resolució és definitiva en via administrativa, i contra aquesta les persones interessades poden interposar, potestativament, recurs de reposició davant la Presidència del Consell de Govern del CHPCS en el termini d'un mes a comptar de l'endemà de la publicació en el Diari Oficial de la Generalitat Valenciana, o, directament, recurs contenciós administratiu en el termini de dos mesos comptats des de l'endemà de la publicació, davant els jutjats contenciosos administratius de la ciutat de Castelló de la Plana, d'acord amb el que es disposa en els articles 114 i 115 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, reguladora de la jurisdicció contenciosa administrativa.  
Tot això sense perjudici de la interposició de qualsevol altre recurs que s'estime convenient.  
  
Castelló de la Plana, 31 d'octubre de 2022.- El president del Consell de Govern del CHPCS: Miguel Mínguez Pérez.